**OPŠTINA NIKŠIĆ**

***SAVJET ZA SARADNJU LOKALNE SAMOUPRAVE I NEVLADINIH ORGANIZACIJA***

I Z V J E Š T A J

O RADU SAVJETA ZA SARADNJU LOKALNE SAMOUPRAVE I

 NEVLADINIH ORGANIZACIJA ZA 2024. GODINU

Nikšić, januar 2025. godine

**I Uvod**

Skupština opštine je saglasno Zakonu o lokalnoj samoupravi i Statutu opštine Nikšić, a u skladu sa modelom koju su sačinili Zajednica opština i OEBS, donijela Odluku o Savjetu za saradnju lokalne samouprave i nevladinih organizacija. Odlukom su utvrđena prava i dužnosti, uloga i zadaci, način, uslovi i postupak imenovanja Savjeta.

Savjet za saradnju lokalne samouprave i nevladinih organizacija formiran je u cilju unapređenja institucionalnog okvira i jačanja kapaciteta za stvaranje uslova za unapređenje saradnje i razvijanje odnosa između Opštine i nevladinih organizacija.

Služba za skupštinske poslove pruža stručnu i administrativnu podršku radu Savjeta, priprema materijale za održavanje sjednica i stara se o realizaciji zaključaka i preporuka.

U skladu sa članom 4 Odluke o Savjetu za saradnju lokalne samouprave i nevladinih organizacija Savjet je u obavezi da jednom godišnje podnosi Skupštini opštine izvještaj o svom radu.

Programom rada Skupštine za 2025. godinu predviđeno je podnošenje izvještaja u I kvartalu.

**II Ostvarivanje funkcije Savjeta**

Izvještajem o radu Savjeta za 2024. godinu, obuhvaćen je period od 1. 1. 2024. do 31. 12. 2024. godine.

Savjet je u izvještajnom periodu, održao tri sjednice, odnosno 10. , 11. i 12. . sjednicu.

Na 10. sjednici, koja je održana 19. 3. 2024. godine, Savjet je utvrdio konačnu verziju Izvještaja o radu Savjeta za saradnju lokalne samouprave i nevladinih organizacija za 2023. godinu i dostavio ga Skupštini na razmatranje i usvajanje.

Na 11. sjednici, koja je održana 20. 8. 2024. godine, Savjet je analizirao izazove sa kojima se suočavaju nevladine organizacije prilikom apliciranja i realizacije projekata i razmatrao modele unapređenja saradnje između organa lokalne uprave i nevladinih organizacija.

Predsjednik Savjeta je istakao, da je u dosadašnjem periodu, lokalna samouprava opredijelila veliki broj finansijskih sredstava za finansiranje projekata nevladinih organizacija.

Konstatovao je da imaju odličnu saradnju sa nevladinim sektorom, kao i da postoji zadovoljstvo u radu između lokalne samouprave i nevladinih organizacija.

Podsjetio je da su uspjeli kroz inicijativu Savjeta za saradnju lokalne samouprave i nevladinih organizacija, a kroz Skupštinsku proceduru, uprosti „institut slobodna stolica“, kroz donošenje novog Poslovnika o radu Skupštine opštine Nikšić i omogući učešće nevladinim organizacijama kroz smanjenu proceduru u radu same Skupštine.

Članica Savjeta se osvrnula na same probleme unutar nevladinih organizacija, na poteškoće kod apliciranja za projekte, kadrovski kapacitet pri izradi ideja, poteškoće dobijanja lokalnih grantova kod manjih nevladinih organizacija, kao i medjunarodnih i evropskih kod većih nevladinih organizacija.

Na istoj sjednici Savjet je donio sljedeći

 Z a k lj u č a k

Organizovati radni sastanak u septembru mjesecu na koje će biti pozvane sve nevladine organizacije sa teritorije Opšine Nikšić.

Na 12. sjednici,koja jeodržana 23. 9. 2024. godine, Savjet je analizirao saradnju lokalne samouprave sa nevladinim organizacijama i razmatrao modele unapređenja saradnje, kako bi, zajedničkim naporima, što brže i efikasnije, unaprijedili kvalitet života sugrađana i dali doprinos daljoj demokratizaciji društva.

Sjednici su, osim članova Savjeta prisustvovali i zainteresovani predstavnici nevladinih organizacija.

Predstavnici nevladinih organizacija su izrazili zahvalnost što se uspostavila praksa da se organizuje proširena sjednica Savjeta jednom godišnje.

 Predsatvnici nevladinih organizacija su kroz razgovor iznijeli probleme sa kojima se suočavaju u svom radu, uputili predloge i sugestije kako unaprijediti njihov rad i na koji način poboljšati i unaprijediti odnose lokalne samouprave i nevladinog sektora, za dobrobit svih građana Nikšića.

Konstatovano je da će Savjet za saradnju lokalne samouprave i nevladinih organizacija nastaviti da kontuirano radi na unapređenju saradnje između organa lokalne samouprave i nevladinih organizacija.

**III Javnost rada**

 Savjet javnost rada obezbjeđuje podnošenjem godišnjeg Izvještaja o radu Skupštini i objavljivanjem Izvještaja na internet stranici Opštine i na drugi pogodan način.

**IV Zaključno razmatranje**

 U izvještajnom periodu, Savjet je svoju funkciju ostvarivao u skladu sa Zakonom o lokalnoj samoupravi, Statutom opštine Nikšić, Odlukom o Savjetu za saradnju lokalne samouprave i nevladinih organizacija.

Savjet je u obavljanju svoje funkcije stvorio uslove za unapređenje saradnje i dalje razvijanje odnosa između Opštine Nikšić i nevladinih organizacija.

Savjet je podstakao dijalog o svim pitanjima značajnim za jačanje saradnje i povjerenja, radi doprinosa što kvalitetnijoj realizaciji politika koje utiču na okruženje u kojem djeluju nevladine organizacije.

Savjet je ostvario potreban nivo komunikacije i saradnje sa organima lokalne uprave i javnim službama.

Preporukama i zaključcima Savjet je pokušao da utiče na organe lokalne uprave da se kvalitetnije realizuju politike u oblasti saradnje sa nevladinim organizacijama.

Savjet je konstatovao da je Skupština opštine, u prethodnom periodu, podsticala uključivanje predstavnika nevladinih organizacija u radu sjednice Skupštine opštine, putem instituta “slobodna stolica”, objavljivanjem poziva nevladinim organizacijama za prijavu učešća na sjednice Skupštine opštine na web-sajtu, ali da odziv nevladinih organizacija nije bio na zadovoljavajućem nivou.

 Savjet će u narednom periodu nastaviti da prati i razmatra sva pitanja iz svoje nadležnosti i da pravovremeno zauzima stavove, daje predloge i podnosi inicijative za njihovo rješavanje.

***SAVJET ZA SARADNJU LOKALNE SAMOUPRAVE***

***I NEVLADINIH ORGANIZACIJA***

 **P r e d s j e d n i k**

 Nemanja Vuković, s.r.